En prenzipiar a Primera Guerra Mundial, o Reino d'Italia estió un país neutral, dica abril de 1915, quan dentró en a guerra en aduya d'os Aliatos, encara que o país feba parte d'o sistema d'alianzas melitars d'as Potenzias Zentrals antis d'a guerra. As tropas d'o Regio Eserzito italián luitoron contra as tropas d'o Imperio Austro-hongaro en a muga entre os dos países, en un frent que rezibió o nombre de Teyatro d'operazions d'Italia. Italo Gariboldi profitó bien d'a suya partezipazión en a guerra, en logrando dos ascensos por meritos de guerra y en rezebindo a Medalla d'Archent a o Balor Melitar, a maxima codecorazión melitar italiana a o balor.